Komission asetus (ETY) N:o 1527/73 annettu 28 päivänä toukokuuta 1973 tietyistä jäsenmaiden ja komission välisistä tiedonannoista muna-alalla ja siipikarjanliha-alalla



Virallinen lehti nro L 154 , 09/06/1973 s. 0001 - 0003

Suomenk. erityispainos Alue 3 Nide 5 s. 0153

Kreikank. erityispainos: Luku 03 Nide 9 s. 0200

Ruotsink. erityispainos Alue 3 Nide 5 s. 0153

Espanjank. erityispainos: Luku 03 Nide 7 s. 0048

Portugalink. erityispainos: Luku 03 Nide 7 s. 0048



KOMISSION ASETUS (ETY) N:o 1527/73 annettu 28 päivänä toukokuuta 1973 tietyistä jäsenmaiden ja komission välisistä tiedonannoista muna-alalla ja siipikarjanliha-alalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon muna-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 122/67/ETY(1), sellaisena kuin se on viimeksi muutettuna liittymisehtoja ja sopimusten mukautuksia koskevalla asiakirjalla(2), jäljempänä "asiakirja", ja erityisesti sen 15 artiklan, ottaa huomioon siipikarjanliha-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 123/67/ETY(3), sellaisena kuin se on viimeksi muutettuna asiakirjalla, ja erityisesti sen 15 artiklan, ottaa huomioon muna-albumiinin ja maitoalbumiinin yhteisestä kauppajärjestelmästä ja asetuksen N:o 48/67/ETY kumoamisesta 27 päivänä kesäkuuta 1967 annetun neuvoston asetuksen N:o 170/67/ETY(4), sellaisena kuin se on muutettuna asetuksella (ETY) N:o 1081/71(5), ja erityisesti sen 9 artiklan, sekä katsoo, että asetusten N:o 122/67/ETY ja 123/67/ETY 15 artiklassa sekä asetuksen N:o 170/67/ETY 9 artiklassa säädetään, että jäsenvaltiot ja komissio toimittavat toisilleen mainittujen asetusten soveltamisen kannalta tarpeelliset tiedot; Tanskan, Irlannin ja Ison-Britannian liittymisestä Euroopan yhteisöihin johtuvien uusien markkinaolosuhteiden vuoksi on markkinajärjestelyjen moitteettoman toiminnan takaamiseksi aiheellista määritellä tarkemmin jäsenvaltioille asetettu velvoite näiden tietojen antamisesta, asetusten N:o 122/67/ETY ja 123/67/ETY 8 artiklan sekä asetuksen N:o 170/67/ETY 5 artiklan 3 kohdan mukaisesti on säädetty lisämaksun vahvistamisesta, kun vapaasti rajalla -tarjoushinta on sulkuhintaa alhaisempi; lisämaksun vahvistamisesta kolmansista maista lähtöisin olevien siipikarjatuotteiden tuonnille annetun asetuksen N:o 163/67/ETY(6), sellaisena kuin se on muutettuna asetuksella (ETY) N:o 2224/70(7), 5 artiklassa velvoitetaan jäsenvaltiot toimittamaan komissiolle kaikkitiedot, joita se tarvitsee voidakseen arvioida hintojen kehitystä yhteisön markkinoilla ja kolmansissa maissa, on osoittautunut tarpeelliseksi määritellä tarkasti näitä velvoitteita koskevat yksityiskohtaiset säännöt, asetusten N:o 122/67/ETY ja 123/67/ETY 9 artiklan mukaisesti maailmanmarkkinahintojen ja yhteisön hintojen erotus voidaan kattaa siinä määrin kuin on tarpeen vientituella yhteisön viejien kansainväliseen kauppaan osallistumisen mahdollistamiseksi; muna-alan vientitukien myöntämistä koskevista yleisistä säännöistä sekä niiden suuruuden vahvistamisperusteista 27 päivänä kesäkuuta 1967 annetussa neuvoston asetuksessa N:o 175/67/ETY(8), sellaisena kuin se on viimeksi muutettuna asetuksella (ETY) N:o 2683/72(9), sekä siipikarjanliha-alan vientitukien myöntämistä koskevista yleisistä säännöistä ja niiden suuruuden vahvistamisperusteista 27 päivänä kesäkuuta 1967 annetussa neuvoston asetuksessa N:o 176/67/ETY(10), sellaisena kuin se on muutettuna asetuksella (ETY) N:o 2689/72(11), säädetään maailmanmarkkinoiden ja yhteisön hintojen erotusten määrittämisestä; tämän tavoitteen saavuttamiseksi jäsenvaltioiden on tarpeen ilmoittaa säännöllisesti tiedot hinnoista yhteisön markkinoilla sekä vietyjen tuotteiden määristä ja hinnoista samoin kuin muiden viejämaiden tarjouksista näillä kolmansien maiden markkinoilla, yhtenäishintajärjestelmään kuuluvien maataloustuotteiden tuonti-, vienti-, ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 10 päivänä heinäkuuta 1970 annetussa komission asetuksessa (ETY) N:o 1373/70(12), sellaisena kuin se on viimeksi muutettuna asetuksella (ETY) N:o 571/73(13), vahvistetaan yhteiset yksityiskohtaiset säännöt eri maataloustuotealoja varten; niitä on täydennetty maataloustuotteiden tuonti-, vienti-, ja ennakkovahvistustodistusten järjestelmän soveltamista koskevista erityisistä yksityiskohtaisista säännöistä 23 päivänä joulukuuta 1970 annetulla komission asetuksella (ETY) N:o 2637/70(14), sellaisena kuin se on viimeksi muutettuna asetuksella (ETY) N:o 571/73, jolla korvataan muna-alan vientitukien ennakolta vahvistamisen soveltamista koskevista yksityiskohtaisista säännöistä 26 päivänä maaliskuuta 1970 annettu komission asetus (ETY) N:o 570/70(15), sellaisena kuin se on viimeksi muutettuna asetuksella (ETY) N:o 2637/70, muuten kuin jäsenvaltioille asetetun tiettyjen tietojen toimittamista koskevan velvoitteen osalta; sen vuoksi nämä velvoitteet olisi muotoiltava uudelleen, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen N:o 163/67/ETY 5 artikla seuraavasti: "5 artikla Komissio tarkistaa säännöllisesti noteeraukset, joiden perusteella lisämaksu vahvistetaan. Tätä varten jäsenvaltioiden on toimitettava komissiolle mahdollisimman pian ja viimeistään jokaisen kuukauden 25 päivänä edelliseltä kalenterikuukaudelta seuraavat tiedot: a) asetusten N:o 122/67/ETY, 123/67/ETY ja 170/67/ETY 1 artiklassa tarkoitettujen kolmansista maista tuotujen tuotteiden määrät ja hinnat, jaoteltuina tariffin alanimikkeen mukaan ja tarvittaessa tilastonumeron ja alkuperämaan mukaan. Vapaasti rajalla -hintoja määritettäessä on otettava huomioon ennen tavaran tuontia yhteisön tullialueelle aiheutuvat lisäkustannukset, kuten kuljetus- ja vakuutuskustannukset, lastauskustannukset, provisiot, välityspalkkiot, asiakirjojen laadintakustannukset ja ennakkorahoituskustannukset, siltä osin kuin ne ilmenevät tavaran mukana seuraavista asiakirjoista; b) kolmansista maista tulevat a alakohdassa mainittuja tuotteita koskevat edustavat tarjoukset hintojen ja käytettävissä olevien määrien osalta, jaoteltuina alkuperämaan ja määrämaan mukaan; c) jäsenvaltioissa kolmansista maista tuoduille tuotteille käytetyt markkinahinnat; d) kolmansien maiden edustavat hinnat." 2 artikla Jäsenvaltioiden on toimitettava komissiolle tiedot mahdollisimman pian ja viimeistään jokaisen kuukauden 25 päivänä edelliseltä kalenterikuukaudelta asetusten N:o 122/67/ETY, 123/67/ETY ja 170/67/ETY 1 artikla tarkoitettujen kolmansiin maihin vietyjen tuotteiden määristä ja hinnoista jaoteltuina tariffin alanimikkeen ja tarvittaessa tilastonumeron ja määrämaan mukaan. Hintojen määrittämisessä on tukeuduttava vientiä koskeviin tulliasiakirjoihin. 3 artikla Jäsenvaltioiden on toimitettava komissiolle mahdollisimman pian ja viimeistään jokaisen kuukauden 25 päivänä edelliseltä kalenterikuukaudelta seuraavat tiedot: a) jäsenvaltioiden välisen perustamissopimuksen 9 ja 10 artiklassa määrätyin ehdoin kaupan kohteena olleiden asetuksissa N:o 122/67/ETY, 123/67/ETY ja 170/67/ETY tarkoitettujen tuotteiden määrät ja hinnat jaoteltuina tariffin alanimikkeen ja tarvittaessa tilastonumeron sekä alkuperä- ja määrämaan mukaan. Hintojen määrittämisessä on tukeuduttava tavaran mukana seuraaviin asiakirjoihin; b) kolmansista maista lähtöisin olevien a alakohdassa mainittujen tuotteiden hinnat sellaisina kuin niitä käytetään kolmansien maiden markkinoilla; c) jäsenvaltioissa kaupan pitämisen eri vaiheissa a alakohdassa tarkoitetuista yhteisöistä peräisin olevista tuotteista todellisuudessa saadut hinnat. 4 artikla Jäsenvaltioiden on toimitettava komissiolle ennen jokaisen kuukauden kymmenettä päivää luettelo edellisen kalenterikuukauden aikana muna- ja siipikarjanliha-alan vientitukien ennakkovahvistusjärjestelmään kuuluvien tuotteiden luettelon vahvistamisesta 26 päivänä helmikuuta 1973 annetun asetuksen (ETY) N:o 572/73(16) liitteessä mainittujen tuotteiden vientiin myöntämistään tuen ennakkovahvistustodistuksista. 5 artikla Komissio käyttää hyväkseen jäsenvaltioiden antamia tietoja ja pitää ne niiden saatavilla. 6 artikla Kumotaan komission asetus (ETY) N:o 570/70. 7 artikla Tämä asetus tulee voimaan 1 päivänä syyskuuta 1973. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsen valtioissa. Tehty Brysselissä 28 päivänä toukokuuta 1973. Komission puolesta Puheenjohtaja François-Xavier ORTOLI (1) EYVL N:o 117, 19.6.1967, s. 2293/67 (2) EYVL N:o L 73, 27.3.1972, s. 14 (3) EYVL N:o 117, 19.6.1967, s. 2301/67 (4) EYVL N:o 130, 28.6.1967, s. 2596/67 (5) EYVL N:o L 116, 28.5.1971, s. 9 (6) EYVL N:o 129, 28.6.1967, s. 2577/67 (7) EYVL N:o L 241, 4.11.1970, s. 5 (8) EYVL N:o 130, 28.6.1967, s. 2610/67 (9) EYVL N:o L 289, 27.12.1972, s. 33 (10) EYVL N:o 130, 28.6.1967, s. 2612/67 (11) EYVL N:o L 289, 27.12.1972, s. 41 (12) EYVL N:o L 158, 20.7.1970, s. 1 (13) EYVL N:o L 56, 1.3.1973, s. 3 (14) EYVL N:o L 283, 29.12.1970, s. 15 (15) EYVL N:o L 70, 27.3.1970, s. 4 (16) EYVL N:o L 56, 1.3.1973, s. 6